Адэжь щIыналъэ       Тетщ дунеишхуэм адыгэ лъэпкъ    БжыгъэкIэ мащIэми, лIыгъэ яхэлъщ    Iущхэщ, бэшэчхэщ, пщIэшхуи зэрахьэ    Лэжьыгъэ хъуами псэемыблэжхэщ.       Хабзэр, намысыр ныбжьу ягъусэщ,    ШыгъупIастэ IэнэкIи зы къатемыкIуэ,    ХьэщIэ яфIэфIщи, ину яIэт    Джэгухэр хуагъахъэ, шыгъажэ хуащI.       КIыхьлIыхь хъуа зауэм зэбгыридзауэ    Щопсэухэр ахэр хамэ къэралхэм -    Тыркум, Иорданым, Мысырым...    Хъуауэ тепхъа дунеишхуэм.       Ау, щынэхъыбэщ адыгэ лъэпкъыр,    Адэжь щIыналъэу, жэнэт хэщIапIэу,    Кавказ къурш лъапэм зыщиубгъуауэ    Къэбэрдей лъахэм.       ЖьэкIэху тхьэмадэу щытщ Iуэщхьэмахуи    Адыгэ псори, дэни щыпсэури    И псэр хуэкъабзэу и гур хуэщабэу    Иригъэблагъэу адэжь жьэгупэжьым:       -"Фэ къэвгъэзэжи лъабжьэр вгъэбыдэ,    ФхузэIуахахэщ я бжэр фи къуэшхэм,    Хэхэсхэу куэди къэвгъэщIар гъащIэм,    Фыкъеблэгъэжхэ, адэжь щIыналъэм!"        
  Къанкъул Феня    2013гъ.